Kedves Kolléga!

Köszönöm, hogy letöltötted az óravázlatot!

További sok hasznos és érdekes ötletet találsz itt:

<magyaroram.hu>

**Kérlek iratkozz fel az oldalon található hírlevélre, hogy időben értesítést kapj az újdonságokról, ingyenes anyagokról!**

ÓRAVÁZLAT

# A Ballada

## *TÉMAKÖR: A műfajok*

## *Ajánlott óraszám: 2 óra (90 perc)*

## *AZ ÓRA ANYAGA: A ballada műfajának jellegzetességei*

## *AZ ÓRA TÍPUSA: új ismeretet közlő*

## *AZ ÓRA CÉL ÉS FELADATRENDSZERE: a műnemek jellemzői, a ballada műfaja, a balladai homály, versalkotás, az irodalom határterületei (balladai elemek a könnyűzenében)*

## *AZ ÓRA DIDAKTIKAI FELADATAI: : ráhangolódás, ismétlés, új ismeret közlése, fokozatosság, érthetőség, rendszerezés, kreatív írás*

*ESZKÖZÖK: kivetítő vagy feladatlap*

*FELHASZNÁLT FORRÁSOK*:

<https://commons.wikimedia.org/wiki/File:Platypus_by_Lewin.jpg>

<https://commons.wikimedia.org/wiki/File:Hunyadi_L%C3%A1szl%C3%B3_a_ravatalon-Madar%C3%A1sz.jpg>

<https://commons.wikimedia.org/wiki/File:ErnestHemingway.jpg>

### FOGLALKOZÁSI EGYSÉG: RÁHANGOLÓDÁS

#### IDŐTARTAM: 2 perc MÓDSZER: Megbeszélés

#### TANULÓi MUNKAFORMA: **FRONTÁLIS** ESZKÖZ: KIVETÍTŐ

*Tudod, hogy melyik állat látható a képen?*

*Mit tudsz róla?*

*Miért különleges állat?*

*Amikor az első kacsacsőrű emlős kitömött példánya 1798-ban Angliába került (több hónapos tengeri út után), sok tudós egyszerűen ügyes hamisítványnak tartotta a maradványokat, amiket mintha egy hód farkából, egy vidra törzséből és egy kacsaféle csőréből fabrikáltak volna össze. További, jobban tartósított példányok láttán azonban el kellett fogadniuk, hogy a természet ilyen teremtményeket is képes „produkálni”.*

A képen emlősök látható

Automatikusan generált leírás

### Kapcsolódási pontok: természettudomány

### FOGLALKOZÁSI EGYSÉG: RÁHANGOLÓDÁS

#### IDŐTARTAM: 5 perc MÓDSZER: Feladatmegoldás

#### TANULÓi MUNKAFORMA: **PÁROS**, egyéni ESZKÖZ: KIVETÍTŐ VAGY FELADATLAP (MELLÉKLET)

*Milyen három csoportba soroljuk az irodalmi műveket?*

*A következő feladatot párban fogjátok megoldani! (Feladatlap a Mellékletben)*

*A párok nem mutathatják meg egymásnak a feladatlapjaikat, de közösen megbeszélhetik a jó megoldást.*

*Mivel csak a válaszok fele található a páros tagjainak egyes feladatlapján, ezért együtt kell dolgoznotok!*

*A végén a páros mindkét tagjának egyező feladatlapot kell a kezében tartania!*

Megoldás:




### FOGLALKOZÁSI EGYSÉG: RÁHANGOLÓDÁS

#### IDŐTARTAM: 10 perc MÓDSZER: Feladatmegoldás

#### TANULÓi MUNKAFORMA:FRONTÁLIS, EGYÉNI ESZKÖZ: KIVETÍTŐ VAGY FELADATLAP

Melyik műfaj betűit kevertem össze az egyes sorokban?

Melyik műnembe sorolnád őket? Miért?



Megoldás: dal, óda, elégia, mítosz, novella, tragédia, rapszódia, parainesis

### FOGLALKOZÁSI EGYSÉG: Új ismeret közlése, Ismeretek alkalmazása

#### IDŐTARTAM: 5 perc MÓDSZER: MEGBESZÉLÉS

#### TANULÓi MUNKAFORMA:FRONTÁLIS, EGYÉNI ESZKÖZ: KIVETÍTŐ VAGY FELADATLAP


*Képzelj el egy olyan műfajt, amelyik minden műnem keveredéséből jön létre?*

*Egy „kacsacsőrű” műfajt alkoss!*

*Milyen lenne?*

*Milyen jellemzői lennének?*

(Pl. történetet mesél el, de erős érzelmek jelennek meg benne…)



*Tudod-e mi ennek a műfajnak a neve?*

A mai órán ezzel a különleges műfajjal, a balladával fogunk megismerkedni.

Sok szempontból az irodalom kacsacsőrű emlőse. Valójában a kacsacsőrű is emlős, és a ballada is alapvetően epikus műfaj, de sok különleges jegye van.

### FOGLALKOZÁSI EGYSÉG: ÚJ ISMERET ÁTADÁSA

#### IDŐTARTAM: 5-10 perc MÓDSZER: FELADATMEGOLDÁS

#### TANULÓi MUNKAFORMA:EGYÉNI ESZKÖZ: KIVETÍTŐ VAGY FELADATLAP


Ezt Greguss Ágost, Arany János kortársa így fogalmazta meg:

„*a ballada tragédia dalban elbeszélve*”.

*Hozz mindhárom műnemre példát az alábbi balladából!*

*Miért nincs feltüntetve a szerző?*

A ballada nagyon ősi műfaj, a népköltészetben is megjelenik, sokan (pl. Goethe, a híres német költő) ezért azt gondolták, hogy ez lehetett a legősibb műfaj, amelyikből a műnemek keletkeztek. Ez valószínűleg nem így történt, de a ballada régóta létező műfaj a világirodalomban is (pl. angol, dán balladák).




### FOGLALKOZÁSI EGYSÉG: ÚJ ISMERET ÁTADÁSA

#### IDŐTARTAM: 5 perc MÓDSZER: FELADATMEGOLDÁS

#### TANULÓi MUNKAFORMA:EGYÉNI ESZKÖZ: KIVETÍTŐ VAGY FELADATLAP

A nagy amerikai író, Hemingway állítólag egyszer megnyert egy fogadást, amelyben hat szóban kellett megírnia egy megindító élettörténetet.

Most elolvashatod ezt a hat szót angolul.

*Fordítsd le magyarra!*

*Milyen élettörténet bontakozik ki a hat szóból?*

*Miért eladó a cipő?*

*Miért nem viselték?*

*Miért nagyon hatásos hat szóban is egy történet? Kinek adja át az író a történet megalkotásában a fő szerepet?*

### FOGLALKOZÁSI EGYSÉG: ÚJ ISMERET ÁTADÁSA

#### IDŐTARTAM: 5-100 perc MÓDSZER: FELADATMEGOLDÁS

#### TANULÓi MUNKAFORMA:EGYÉNI ESZKÖZ: KIVETÍTŐ VAGY FELADATLAP

*Írd át a hat szót hat mondattá!*


*Nem kell a hat szónak külön szerepelnie a hat mondatban, csak bővítsd ki a történetet hat mondatos sztorivá!*

*(Ha nincs ötleted:*

*Írd le röviden az előzményeket!*

*Írd le a következményeket!*

*Írj a meg nem ismert szereplőkről!)*




### FOGLALKOZÁSI EGYSÉG: ÚJ ISMERET ÁTADÁSA, ismétlés

#### IDŐTARTAM: 5-10 perc MÓDSZER: megbeszélés

#### TANULÓi MUNKAFORMA: FroNTÁLIS ESZKÖZ: KIVETÍTŐ VAGY FELADATLAP

*Az alábbiakban néhány hasonló, hat szóból álló balladát olvashatsz.*

*Melyik tetszett a legjobban?*

*Miért?*

A balladák másik fontos tulajdonsága, hogy az olvasónak kell a hiányzó eseményeket, összefüggéseket megtalálnia. A ballada műfaja nagyon sűrített, tömör, ezt balladai homálynak is szoktuk nevezni.

*Próbálj meg hasonlót írni!*

### FOGLALKOZÁSI EGYSÉG: ÚJ ISMERETek alkalmazása, kreatív írás

#### IDŐTARTAM: 10 perc MÓDSZER: Feladatmegoldás


#### TANULÓi MUNKAFORMA: egyéni ESZKÖZ: KIVETÍTŐ VAGY FELADATLAP

*Írjunk balladát!*

Az alábbiakban egy betyárról szóló történet felét olvashatod.

*Egészítsd ki a történetet, hogy megfeleljen a ballada követelményeinek!*

*Írhatod versben és prózában is!*



### FOGLALKOZÁSI EGYSÉG: ÚJ ISMERETek alkalmazása, kreatív írás

#### IDŐTARTAM: 10 perc MÓDSZER: megbeszélés, Feladatmegoldás

#### TANULÓi MUNKAFORMA: FroNTÁLIS ESZKÖZ: KIVETÍTŐ VAGY FELADATLAP


*A fenti kis történet valójában Petőfi egyik költeményéből származik.*

*A címe A csaplárné a betyárt szerette..*

*Olvasd el a verset!*

*Milyen jellemzőit találod meg a balladának?*

*Mi az, ami homályban marad?*




### FOGLALKOZÁSI EGYSÉG: TANULTAK RÖGZÍTÉSE

#### IDŐTARTAM: 5 perc MÓDSZER: VÁZLATÍRÁS

#### TANULÓi MUNKAFORMA: FroNTÁLIS ESZKÖZ: KIVETÍTŐ vagy tanári közlés

*Írd le az alábbi vázlatot a füzetedbe!*

*Tanuld meg a vázlatot!*



### FOGLALKOZÁSI EGYSÉG: TANULTAK Alkalmazása

#### IDŐTARTAM: 5 perc MÓDSZER: MeGBESZÉLÉS

#### TANULÓi MUNKAFORMA: FroNTÁLIS ESZKÖZ: HANGFAL

*ÁLTALÁNOS ISKOLÁSOKNAK:*

*Hallgasd meg Bródy János Bordódi Kristóf című dalát!*

*(sajnos jogtiszta linket nem tudok adni hozzá, de megtalálható az interneten)*

*„Bordódi Kristóf lovára száll*

*Felfelé száguld, hol nincsen határ*

*Csillagos ég alatt álmokat űz*

*Éleszd a lángot, égjen a tűz*

*Fehér szobában nyár éjszakán*

*Illatos ágyon fekszik a lány*

*Szemében könnyek, hiába vár*

*Bordódi Kristóf lovára száll*

*Ne sírj virágom, ne sírj anyám*

*Láttok még engem a ház udvarán*

*Bordódi Kristóf búcsúzik már*

*Felfelé száguld, hol nincsen határ*

*A földtől már távol, az éghez közel*

*Száguldó szélvész ragadja el*

*Lelkében lángol az emésztő tűz*

*Csillagos ég alatt álmokat űz*

*Bordódi Kristóf a ház udvarán*

*Hat fehér gyertya a két oldalán*

*Sír fölé hajlik egy magányos fűz*

*Éleszd a lángot, égjen a tűz”*

*Kérdések:*

*Miért mondhatjuk, hogy ez egy modern ballada?*

*Mi az, ami homályban marad?*

*Ismersz hasonló modern balladákat?*

*GIMNAZISTÁKNAK:*

*Hallgasd meg a 30Y együttes Pécsi tánctanár című dalát!*

[*https://www.youtube.com/watch?v=u4GtXE6tMzs&ab\_channel=30YTV*](https://www.youtube.com/watch?v=u4GtXE6tMzs&ab_channel=30YTV)

***Dalszöveg:***)

*tánctanár volt olyan erős meg minden,*

*az izma ha feszült átütött, átütött az ingen,*

*meg más is és a hajlatban körbemarta*

*ő így sírt mert a teste volt az arca.*

*tánctanár volt olyan erős meg minden,*

*egy golfba szállt be hogy, hogy elhajtson innen,*

*az ülést hátra mellette tinilányok*

*és látták amit csinál mind a nevelőtanárok.*

*a nevkoban\* péntekenként meghaltak érte a tinilányok*

*és a műkövön visszhangzottak azok a romantikus latin számok*

*a nevkoban péntekenként meghaltak érte a tinilányok*

*és a műkövön visszhangzottak...*

*tánctanár volt, a száraz martinit szerette,*

*olyankor a kabátját és a tánctanárt is levette,*

*az ülést hátra és csak egyedül a golfban,*

*azt mondta magában hogy minden nagyon jól van.*

\*Az Apáczai Nevelési és Általános Művelődési Központ (rövidítve: ANK vagy *Nevkó*) Pécs egyik közművelődési intézet

*Kérdések:*

*Miért mondhatjuk, hogy ez egy modern ballada?*

*Mi az, ami homályban marad?*

*Ismersz hasonló modern balladákat?*